শালিমারে সিন্ডিকেটের দখল পেতে সংঘর্ষ জড়াল তৃণমূলের দুই গোষ্ঠী। অবস্থা সামাল দিতে গিয়ে আক্রান্ত হয়ছেন বি গার্ডেন থানার সাব ইন্সপেক্টর। স্থানীয় তৃণমূল নেতৃত্বের দাবি দলীয় কোন্দল নয়, তৃণমূলকে বদনাম করতেই সংঘর্ষের ঘটনায় তৃণমূলের নাম জড়ানো হচ্ছে।
 ওয়েব ডেস্ক: শালিমারে সিন্ডিকেটের দখল পেতে সংঘর্ষ জড়াল তৃণমূলের দুই গোষ্ঠী। অবস্থা সামাল দিতে গিয়ে আক্রান্ত হয়ছেন বি গার্ডেন থানার সাব ইন্সপেক্টর। স্থানীয় তৃণমূল নেতৃত্বের দাবি দলীয় কোন্দল নয়, তৃণমূলকে বদনাম করতেই সংঘর্ষের ঘটনায় তৃণমূলের নাম জড়ানো হচ্ছে। গোষ্ঠী কোন্দলের সংঘর্ষ নয় শালিমারের ঝামেলাকে পাড়া ও ক্লাবের লড়াই বলে মুখ বাঁচাতে চাইছে স্থানীয় তৃণমূল নেতৃত্ব। রবিবার রাতে শালিমারে সংঘর্ষে জড়িয়ে পড়ে তৃণমূলের দুই পক্ষ।  চলে গুলি,  বোমাবাজি । সংঘর্ষের সময় বাধা দিতে গিয়ে আক্রান্ত হন বি গার্ডেন থানার এক সাব ইন্সপেক্টর। এলাকায় তৃণমূলের পরিচিত মুখেরাই লড়াইয়ে জড়ালেও স্থানীয় তৃণমূল নেতৃত্বের দাবি সংঘর্ষের সঙ্গে দলের কেউ জড়িত নয়। যদিও তৃণমূলের একাংশের অভিযোগ, সিন্ডিকেট রাজ প্রতিষ্ঠা করতেই এই হামলা। তৃণমূল কর্মীর  মুখ ফসকে বলে ফেলা কথা ঢাকা দিতে ক্লাব-পাড়া তত্ত্বের কথা বলেছেন স্থানীয় তৃণমূল যুব সভাপতি। শালিমারের এই সংঘর্ষের পর গোটা এলাকা থমথমে। এলাকায় মোতায়েন করা হয়েছে পুলিস। দুপক্ষের মোট আটজনকে গ্রেফতার করা হয়েছে।